Diari Oficial de la Generalitat Valenciana


Sumari del DOGV 9758, del 03-01-2024 (2023/13086)

RESOLUCIÓ de 21 de desembre de 2023, de la Sotssecretaria de la Conselleria d'Hisenda, Economia i Administració Pública, per la qual es convoca el procediment selectiu per a la provisió de tres llocs de treball de naturalesa laboral temporal, adscrits a la Conselleria d'Hisenda, Economia i Administració Pública, corresponents al programa «INTERACT», cofinançat amb el Fons Europeu de Desenvolupament Regional (FEDER), i s'acorda la publicació de l'anunci de convocatoria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9758

Data del DOGV
:   03-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/13172


Data del document
:   21-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 21 de desembre de 2023, de la Sotssecretaria de la Conselleria d'Hisenda, Economia i Administració Pública, per la qual es convoca el procediment selectiu per a la provisió de tres llocs de treball de naturalesa laboral temporal, adscrits a la Conselleria d'Hisenda, Economia i Administració Pública, corresponents al programa «INTERACT», cofinançat amb el Fons Europeu de Desenvolupament Regional (FEDER), i s'acorda la publicació de l'anunci de convocatoria. [2023/13991]  
  
El programa «INTERACT» és un programa de cooperació territorial europea (Interreg) cofinançat pel Fons Europeu de Desenvolupament Regional (FEDER) i els 27 estats membres de la UE, Noruega i Suïssa, que dona suport a la resta de programes de cooperació territorial europea en la implementació de les seues activitats i orientació en diferents àrees, utilitzant mètodes de treball en xarxa que donen suport a la cooperació.  
La Generalitat Valenciana ha acollit l'Oficina INTERACT en els dos últims períodes (INTERACT II 2007-2013) i (INTERACT III 2014-2020), acollint de nou esta Oficina INTERACT IV per al període 2021-2027, que va començar, a efectes pràctics, l'1 de desembre de 2022.  
  
Donada les peculiaritats dels llocs oferits i del procediment de provisió per la seua vinculació al programa europeu esmentat, és necessària la convocatòria d'un procediment específic per a la provisió temporal dels llocs.  
La contractació i el procediment de selecció per a la provisió dels llocs han sigut objecte d'informe favorable per la Direcció General de Pressupostos, mitjançant escrit de 24 de novembre de 2023 i la Direcció General de Funció Pública ha remés escrit de 20 de novembre de 2023 manifestant que no es requerix informe per part d'este centre directiu, tot això de conformitat amb el que s'establix l'article 36 punt 5 de la Llei 9/2022, de 30 de desembre, de pressupostos de la Generalitat per a l'exercici 2023.  
En virtut d'això, i fent ús de les facultats que té conferides, esta Sotssecretaria resol:  
  
Primer  
Convocar, per a la provisió temporal, els següents llocs de naturalesa laboral  
  
Localitat Denominació del lloc Nre. de places  
València TÈCNIC/A DE GESTIÓ DE L'OFICINA INTERACT IV VALÈNCIA 2  
València TÈCNIC/A D'ADMINISTRACIÓ DE L'OFICINA INTERACT IV VALÈNCIA 1  
  
  
Segon  
Aprovar les bases que regiran la present convocatòria i que figuren en l'anunci públic que s'adjunta.  
La present resolució posa fi a la via administrativa. De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8,14 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant el mateix òrgan que ha dictat esta resolució en el termini d'un mes, comptador des de l'endemà de la seua publicació o, alternativament, interposar recurs contenciós administratiu davant el jutjat contenciós administratiu de la ciutat de València, en el termini de dos mesos, comptadors des de l'endemà de la publicació de la present resolució.  
  
València, 21 de desembre de 2023.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.  
Institució d'acolliment de l'Oficina INTERACT IV València del programa de cooperació interregional INTERACT  
  
ANUNCI PÚBLIC  
Per a seleccionar personal laboral temporal   
de l'Oficina INTERACT IV València  
  
1. Objecte de l'anunci  
La Generalitat Valenciana, en qualitat d'institució d'acolliment de l'Oficina INTERACT IV València del programa de cooperació interregional «INTERACT», informa que s'obri una convocatòria pública per a la provisió temporal dels llocs de treball següents:  
  
Localitat Denominació del lloc Nre. de places  
València TÈCNIC/A DE GESTIÓ DE L'OFICINA INTERACT IV VALÈNCIA 2  
València TÈCNIC/A D'ADMINISTRACIÓ DE L'OFICINA INTERACT IV VALÈNCIA 1  
  
  
El procés selectiu que descriu este anunci pretén establir la llista de candidats seleccionats per ordre de puntuació per a la provisió dels tres llocs de treball descrits anteriorment, per a complir les funcions assignades pel Reglament (UE) 2021/1059, del Parlament Europeu i del Consell, de 24 de juny de 2021, sobre disposicions específiques per a l'objectiu de cooperació territorial europea (Interreg) que rep suport del Fons Europeu de Desenvolupament Regional i dels instruments de finançament exterior.  
La publicació d'este anunci, la participació en el procés i la inclusió en les llistes d'aspirants seleccionats no crearà cap obligació per a la Generalitat Valenciana quant a la formalització dels contractes laborals temporals, ni crearà cap mena de dret per als participants enfront de la Generalitat Valenciana.  
La Generalitat Valenciana es reserva el dret a suspendre o cancel·lar este procés selectiu, així com el dret a no formalitzar el contracte després del procés de selecció, sense que això genere cap dret ni indemnització a favor dels participants davant de l'Administració.  
  
2. Condicions de contractació  
1. La Generalitat Valenciana, en la condició que té d'institució d'acolliment de l'Oficina INTERACT IV València del programa de cooperació interregional «INTERACT», oferirà als aspirants contractes laborals temporals amb subjecció a la legislació espanyola, la duració prevista dels quals serà des de la signatura del contracte fins que finalitze el programa INTERACT IV.  
2. El salari brut anual serà el següent:  
Per als llocs de tècnic/a de gestió de l'Oficina INTERACT IV València 54.182,91 € (2023)  
Per al lloc de tècnic/a d'administració de l'Oficina INTERACT IV València 43.531,74 € (2023)  
El salari brut inclou les quantitats que han de deduir-se en concepte d'impostos, costos de la seguretat social a càrrec de l'empleat i altres càrregues que hi corresponguen legalment. En cas que el temps treballat siga inferior a l'any, s'haurà d'efectuar una deducció proporcional del salari.  
3. El salari s'abonarà en 12 mensualitats i correspondrà a 14 pagues.  
  
4. El compliment de les tasques previstes en el programa «INTERACT» comporta la realització de desplaçaments tant nacionals com internacionals per a l'acompliment adequat de les funcions assignades.  
  
5. L'idioma de treball del programa «INTERACT» és l'anglés.  
  
3. Requisits per a la presentació de sol·licituds de participació  
Poden remetre una sol·licitud de participació les persones que complisquen els requisits generals i específics següents en el moment del tancament de la convocatòria.  
A. Requisits generals  
1) Ser nacional d'un estat membre de la Unió o de l'espai econòmic europeu, o tindre un permís de residència i treball vàlid a Espanya.  
  
2) Estar en possessió plena dels drets civils i polítics.  
3) No haver sigut condemnat/ada penalment ni estar incurs/a en processos penals.  
4) No trobar-se inhabilitat/ada per sentència ferma, o a conseqüència d'haver sigut acomiadat/ada disciplinàriament de manera procedent per a exercir funcions similars a les pròpies de la categoria professional a la qual es pretén accedir.  
Si es tracta de persones nacionals d'altres estats, no estar inhabilitades o en una situació equivalent, ni haver sigut sotmeses a cap sanció disciplinària o equivalent que impedisca en els mateixos termes i en el seu estat l'accés a l'ocupació pública.  
5) Tindre les capacitats legals i personals necessàries per a l'acompliment de les funcions assignades.  
6) Tindre la titulació exigida i estar en possessió dels requisits específics exigits en esta convocatòria, que tenen relació objectiva i proporcionada amb les funcions que cal assumir i les tasques que cal exercir.  
Així mateix, els qui superen les proves selectives hauran d'acreditar, mitjançant el certificat mèdic oficial corresponent, que tenen les capacitats i aptituds físiques i psíquiques que siguen necessàries per a acomplir les funcions o tasques corresponents.  
B. Requisits específics  
B.1) Tècnic/a de gestió de l'Oficina INTERACT IV València  
- Estar en possessió d'un títol universitari i màster en els camps d'estudi relacionats amb el lloc de treball: Dret, Estudis Internacionals o de la UE, Gestió Pública, Economia, Ciències Polítiques.  
B.2) Tècnic/a d'administració de l'Oficina INTERACT IV València  
  
- Estar en possessió d'un títol universitari oficial en els camps d'estudi relacionats amb el lloc de treball: Dret, Estudis Internacionals o de la UE, Gestió Pública, Economia, Idiomes.  
  
4. Funcions del lloc de treball  
4.1. Tècnic/a de gestió de l'Oficina INTERACT IV València  
- Secundar com a experts o expertes dels serveis d'INTERACT la resta dels programes de cooperació territorial europea i específicament en els seus processos de capitalització temàtica.  
- Conéixer el funcionament dels programes dels fons EIE i, en particular, els programes «Interreg», inclosos els òrgans de gestió.  
  
- Conéixer la gestió de programes europeus i l'execució dels projectes finançats.  
- Analitzar les necessitats dels programes «Interreg» prestant atenció especial al sud-est d'Europa.  
- Desenvolupar mètodes de capitalització temàtica per a una transferència més eficaç de coneixements i resultats dels projectes finalitzats.  
  
- Prestar assistència en l'elaboració i aplicació de l'estratègia general i la planificació a llarg termini de l'Oficina INTERACT IV València en col·laboració amb les altres oficines del programa.  
- Desenvolupar i dur a terme actes que incloguen serveis d'assessorament, formació, tallers, reunions, etc.  
- Promoure esdeveniments i altres activitats/eines a través del lloc web INTERACT, butlletí informatiu i altres canals.  
- Estar en contacte amb les institucions europees, així com amb experts temàtics.  
4.2. Tècnic/a d'administració de l'Oficina INTERACT IV València  
  
- Ser el responsable de l'administració general i de les operacions quotidianes de l'Oficina INTERACT IV València.  
- Garantir una comptabilitat fluida i correcta de les despeses de conformitat amb la normativa de la UE, les normes del programa i la legislació de la Generalitat Valenciana.  
- Donar suport a l'equip en la gestió dels recursos humans i en l'organització d'esdeveniments internacionals.  
- Col·laborar amb el personal de l'Oficina INTERACT IV València, de la Generalitat Valenciana i de les altres oficines INTERACT.  
- Garantir la comunicació sobre les directrius del personal i els procediments, eines i documents pertinents.  
- Coordinar la logística, la preparació del material i el suport durant els esdeveniments (quan siga necessari).  
- Gestionar els serveis de viatges (reserva de bitllets, allotjament, etc.).  
- Tramitar ordres de compra de béns i serveis, de conformitat amb les normes i els reglaments institucionals, nacionals i europeus en matèria de contractació pública.  
- Dur a terme el tractament dels documents administratius i la presentació d'estos als departaments pertinents de la Generalitat Valenciana, els organismes del programa o altres parts interessades per al processament, la signatura o la presentació posteriors.  
- Col·laborar amb el coordinador de l'oficina en el control del pressupost i les despeses.  
- Col·laborar amb la Generalitat Valenciana en l'elaboració dels documents que suporten les despeses per a la certificació, el control i el manteniment de la pista d'auditoria.  
- Preparar les sol·licituds de reembossament de l'Oficina INTERACT IV València.  
  
5. Termini, forma de presentació de les sol·licituds i documentació annexa  
Les sol·licituds de participació en el procés selectiu s'han de remetre en anglés, usant els formularis que s'hi adjunten: formulari de sol·licitud + full d'autobaremació + declaració responsable de tindre les capacitats legals i personals per al lloc sol·licitat, que es troba disponible en la pàgina web  
https://hisenda.gva.es/va/web/fons-europeus.  
Les sol·licituds i tota la documentació s'han d'enviar per via electrònica, amb la referència «INTERACT Office València» a l'adreça següent: wgoiglarw@jzj.ob. En el cas que la documentació adjunta al correu tinga un pes superior a l'admés per este, es pot utilitzar qualsevol plataforma d'intercanvi d'arxius (tipus WeTransfer).  
El termini per a la presentació de sol·licituds serà de deu dies hàbils a comptar des de l'endemà de la publicació d'esta convocatòria en el Diari Oficial de la Generalitat Valenciana.  
Ha d'adjuntar-s'hi en anglés la documentació següent escanejada degudament:  
- Formulari de sol·licitud + full d'autobaremació signats pel candidat/a i emplenats degudament.  
- Declaració responsable de tindre les capacitats legals i personals per al lloc de treball, signada pel candidat/a.  
- Document d'identitat:  
- Europass CV en anglés, datat i signat degudament, en què s'especifique l'experiència i els títols acadèmics. https://europa.eu/europass/en  
  
- Carta de motivació, datada i signada, en què es descriga breument (màxim una pàgina) l'experiència i les qualificacions requerides en esta convocatòria.  
- Certificats i títols que acrediten el compliment dels requisits generals i específics, així com els que es declaren en el full d'autobaremació.  
  
La consignació de dades falses o la falsedat de la documentació aportada comportarà l'exclusió del procés de selecció, sense perjudici de les mesures legals oportunes corresponents.  
La presentació de la sol·licitud implica l'acceptació expressa de les bases de la convocatòria.  
  
6. Procés de selecció  
El procés de selecció constarà de set fases:  
1) Recepció de candidatures  
2) Comprovació de requisits i publicació de la llista de persones admeses i excloses  
3) Concurs oposició:  
a) Prova de coneixement  
b) Valoració de mèrits  
4) Puntuació provisional del concurs oposició i publicació de llistes de persones aprovades provisionals  
5) Entrevista  
6) Puntuació final del procés selectiu i publicació de la llista provisional de persones aprovades  
7) Publicació del resultat final del procés selectiu i constitució de la borsa de reserva  
Fase 1) Recepció de candidatures  
En primer lloc, s'ha de comprovar que els candidats/ates complixen els requisits generals i específics d'admissió recollits en l'apartat 3 d'esta convocatòria, així com que les sol·licituds de participació enviades i els documents que han d'adjuntar-s'hi complixen les formalitats requerides, i s'exclouen els aspirants que no han acreditat els requisits generals i específics o que no hi han aportat la documentació exigida.  
  
Fase 2) Comprovació de requisits i publicació de la llista d'admesos i exclosos  
Seran admesos tots els sol·licitants que complisquen els requisits generals i específics de l'apartat 3 d'esta convocatòria.  
En el termini màxim de 15 dies hàbils des de la finalització del termini de presentació de sol·licituds, es farà pública la llista de persones candidates admeses i excloses en el web  
https://hisenda.gva.es/va/web/fons-europeus.  
En cas d'error, exclusió o de no aparèixer en la relació provisional de persones admeses i excloses, les persones aspirants podran esmenar electrònicament els defectes en què han incorregut en la seua sol·licitud, o fer les al·legacions que consideren convenients en el termini de deu dies hàbils, comptats a partir de l'endemà de la publicació de la llista de persones candidates admeses i excloses, d'acord amb el que establix l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
En tot cas, a fi d'evitar errors i, en el cas que se'n produïsquen, possibilitar que s'esmenen dins del termini i en la forma corresponents, les persones candidates hauran de comprovar no només que no apareixen recollides en la llista de persones excloses, sinó, a més, que les seues dades personals consten correctament en la llista pertinents de persones admeses.  
S'establiran, amb almenys 15 dies hàbils d'antelació, la data i l'hora de començament de la prova de coneixement.  
Finalitzat el termini d'al·legacions es farà pública la llista de persones candidates definitivament admeses en el web  
https://hisenda.gva.es/va/web/fons-europeus.  
Fase 3) Concurs oposició  
Esta fase constarà de:  
a) Prova de coneixement  
Les persones admeses seran convocades a la prova de coneixement, que es farà de manera presencial i escrita, en llengua anglesa, i en la qual es valoraran els «coneixements sobre les institucions, polítiques i programes de la Unió Europea, especialment, la cooperació territorial europea» (vegeu el temari en l'annex II).  
La prova de coneixement consistirà a contestar per escrit un qüestionari tipus test de 40 preguntes, amb quatre respostes alternatives, de les quals només una d'estes serà la correcta. En el qüestionari s'indicarà la valoració màxima de cada pregunta, i es consideraran totes iguals en cas que no s'especifique. Les contestacions errònies no penalitzen i les contestacions en blanc ni puntuen ni penalitzen.  
Esta prova de coneixement tindrà caràcter eliminatori.  
La qualificació d'este exercici serà de 0 a 60 punts, i serà necessari obtindre un mínim de 30 punts per a superar-lo.  
b) Valoració de mèrits  
Passaran a la fase de valoració de mèrits les persones que hagen superat la prova de coneixement.  
Els mèrits al·legats han d'haver-se obtingut amb anterioritat a la data de finalització del termini de presentació de sol·licituds i només es computaran fins a eixe moment.  
La puntuació màxima de la fase de valoració de mèrits serà de 40 punts, que es distribuiran d'acord amb el barem que figura en l'annex I.  
  
Fase 4) Puntuació del concurs oposició i publicació de llistes d'aprovats provisionals  
La puntuació de la fase de concurs oposició s'obtindrà sumant la puntuació obtinguda en la prova de coneixement i la valoració de mèrits ordenada de més alta a més baixa.  
Es publicarà en el web  
https://hisenda.gva.es/va/web/fons-europeus:  
- la llista de persones candidates que han superat la fase de concurs oposició  
- la data i hora del començament de l'entrevista per a cadascuna de les persones aprovades provisionals  
Les persones candidates podran fer les al·legacions que consideren convenient en el termini de 10 dies hàbils comptats a partir de l'endemà de la publicació d'esta puntuació, d'acord amb el que establix l'article 68 de la Llei 39/2015, d'1 d'octubre, del procediment administratiu comú de les administracions públiques.  
Fase 5) Entrevista  
Per a assegurar l'objectivitat i racionalitat dels procediments selectius, i atenent el que establix esta convocatòria, la fase de concurs oposició es complementarà amb la realització d'una entrevista.  
  
L'entrevista tindrà per objecte la valoració del domini de la llengua anglesa, la capacitat de treball en equips internacionals, les habilitats de gestió, capacitat de comunicació (expressió oral, claredat d'exposició), motivació, actitud, iniciativa, adaptació i qualsevol altra que haja fixat amb caràcter previ l'OTS (òrgan tècnic de selecció). Vegeu el desenvolupament en l'annex I.  
L'entrevista es realitzarà telemàticament davant de l'OTS (òrgan tècnic de selecció).  
La qualificació de l'entrevista tindrà una puntuació de 0 a 40 punts.  
Fase 6) Puntuació final del procés selectiu i publicació de la llista provisional de persones aprovades:  
La puntuació final del procés selectiu s'obtindrà sumant la puntuació obtinguda en la prova de coneixement, la valoració de mèrits i l'entrevista i es configurarà la llista provisional de persones candidates aprovades, ordenada per puntuació de més alta a més baixa.  
Quan es produïsquen empats, es dirimiran de la manera següent: s'atendrà, en primer lloc, la màxima puntuació obtinguda en la fase de concurs oposició i, si persistix l'empat, es dirimirà per la màxima puntuació obtinguda en els diferents apartats de la valoració de mèrits, pel mateix ordre en què apareguen relacionats i, finalment, la puntuació més alta de l'entrevista.  
En cas que persistisca l'empat, es dirimirà a favor de les persones amb diversitat funcional. Si l'empat es produïx entre estes persones, es triarà la persona que tinga acreditat un percentatge més alt de discapacitat.  
Esta llista provisional es publicarà en el web  
https://hisenda.gva.es/va/web/fons-europeus.  
Les persones candidates podran fer les al·legacions que consideren convenients en el termini de deu dies hàbils comptats a partir de l'endemà de la publicació d'esta llista.  
Fase 7) Publicació del resultat final del procés selectiu i constitució de la borsa de reserva:  
Resoltes les possibles al·legacions, les tres persones amb la puntuació més alta seran proposades per a cobrir les places objecte d'esta convocatòria.  
Les persones candidates incloses en la relació definitiva que no siguen les proposades per al lloc de treball passaran a formar part d'una borsa de reserva, segons l'ordre obtingut, per a eventualitats futures.  
  
Es publicarà en el Diari Oficial de la Generalitat Valenciana i en el web https://hisenda.gva.es/va/web/fons-europeus la resolució del procés selectiu i constitució de la borsa de reserva.  
Si, amb caràcter previ a la signatura del contracte o amb posterioritat, es produïx la renúncia de la persona amb més puntuació o qualsevol altra circumstància que tinga per conseqüència la vacant o la no cobertura del lloc corresponent a esta convocatòria, es formalitzarà el contracte amb les persones integrants d'esta borsa, segons l'ordre successiu.  
  
La condició d'integrant de la borsa de reserva no generarà, en cap moment, cap relació amb la Generalitat, ni el compromís respecte a l'accés a la condició de personal de l'Oficina INTERACT IV València.  
  
  
7. Òrgan tècnic de selecció (OTS)  
Corresponen a l'OTS les funcions relatives a l'execució d'esta convocatòria, així com la determinació concreta del contingut de la prova de coneixement i de l'entrevista, la qualificació de les persones candidates, així com, en general, l'adopció de totes les mesures que siguen necessàries amb vista al desenvolupament correcte del procés de selecció, i sobre este tema s'adoptaran les decisions motivades que estime pertinents.  
L'OTS estarà compost per 5 persones: la persona titular del Servei de Suport, Informació i Anàlisi de Programes i Projectes Europeus, Ana Isabel Pascual Cobos; la persona titular del Servei d'Anàlisi, Ordenació i Suport Tècnic als Procediments dels Programes Operatius, Julio Sanchis Machí; la persona titular de la Subdirecció General de Projectes i Fons Europeus, Inmaculada Medina García; la persona titular del Servei de Coordinació d'Ajudes Estatals, Ángel Lázaro Valero, i la persona titular del Servei del Fons Social Europeu, María López Laso.  
  
L'OTS estarà assistit, en tot moment, per la persona o persones que expressament designe l'autoritat de gestió del programa INTERACT.  
  
L'OTS pot estar assistit per altres assessors, especialistes o similars.  
  
El procediment d'actuació de l'òrgan tècnic de selecció s'adaptarà al que disposa la Llei 40/2015, d'1 d'octubre, del règim jurídic del sector públic, per al funcionament dels òrgans col·legiats.  
  
  
8. Presentació de documentació  
Els candidats/ates que siguen proposats per a cobrir la plaça hauran d'aportar:  
- Originals de tota la documentació declarada  
- Original del document d'identificació.  
- Certificat mèdic acreditatiu de tindre la capacitat física i psíquica necessària per a l'acompliment de les funcions del lloc de treball.  
  
Si no poden acreditar-se els requisits i mèrits al·legats, el candidat/a serà exclòs/osa del procés selectiu.  
  
9. Tractament de dades personals  
De conformitat amb el que establix el Reglament general de protecció de dades, se l'informa del següent:  
Les dades personals dels candidats/ates només es podran utilitzar per als usos establits en la convocatòria. La gestió d'este procés selectiu comporta el tractament de dades de caràcter personal, de manera que s'han de complir les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
A l'efecte del que establix la normativa sobre protecció de dades de caràcter personal, s'indica que les dades facilitades pels participants seran tractades de conformitat amb l'activitat denominada gestió de recursos humans del registre d'activitats de tractaments de dades personals de la Conselleria d'Hisenda i Model Econòmic, que pot ser consultada en  
https://hisenda.gva.es/va/registre-de-tractament-de-dades   
amb l'única finalitat de complir els requeriments disposats en els reglaments 2021/1060 i 2021/1057, del Parlament Europeu i del Consell, quant a seguiment i avaluació de les actuacions cofinançades amb fons europeus. Dins d'este marc, estes dades podrien ser cedides a l'Administració central de l'Estat.  
Mitjançant la signatura, la persona participant en el procés de selecció autoritza i presta el seu consentiment exprés per a usar les seues dades segons tot el que s'ha exposat anteriorment i de manera confidencial amb les mesures de seguretat que establix la normativa vigent en matèria de protecció de dades.  
  
10. Publicació de la convocatòria i del resultat del procés de selecció  
La convocatòria i la llista definitiva de persones aprovades es publicarà en castellà i valencià en el Diari Oficial de la Generalitat Valenciana, i en anglés, castellà i valencià en el web oficial de la Generalitat Valenciana https://hisenda.gva.es/va/web/fons-europeus.  
  
11. Normes finals  
No pot formalitzar-se el contracte de treball amb una persona candidata que, fins i tot havent superat el procediment selectiu, haja deixat de reunir qualsevol dels requisits exigits en la convocatòria, i queden sense efecte les actuacions prèvies que s'hagen realitzat amb esta.  
  
No obstant això, qualsevol contacte particular que puga efectuar-se amb les persones candidates es realitzarà preferentment per correu electrònic, a l'adreça indicada per estes, o per telèfon.  
Per a qualsevol dubte sobre esta convocatòria, així com qualsevol informació addicional, pot, preferentment, dirigir-se a l'adreça de correu xvrztoljo@hxq.gg.  
La Generalitat Valenciana es reserva el dret a suspendre o revocar totalment parcialment esta convocatòria.  
  
  
  
ANNEX I  
Mèrits addicionals i barem de puntuació per perfil  
  
Tècnic/a de gestió de l'Oficina INTERACT IV València  
Tots els mèrits hauran de portar la justificació corresponent, així com un índex de tots els documents presentats i amb una explicació breu de cadascun.  
  
Avaluació de mèrits addicionals: màxim 40 punts  
Experiència professional en programes de cooperació territorial europea Fins a un màxim de 18 punts:  
2 punts per any treballat (1 punt per 6 mesos; 0,5 punts per 3 mesos)  
Justificació  
Contracte laboral o vida laboral  
- Un altre màster (diferent del presentat en l'apartat dels requisits específics i relacionat amb el lloc de treball)  
- Una altra llicenciatura (diferent de la presentada en l'apartat dels requisits específics i relacionada amb el lloc de treball)  
- Cursos de postgrau d'almenys un curs acadèmic, en un àmbit relacionat amb el lloc de treball (cooperació internacional, gestió de projectes/programes internacionals o europeus, gestió de recursos humans, etc.)  
- Cursos relacionats amb el lloc de treball  
 Fins a un màxim de 4 punts  
Màster: 3 punts  
Llicenciatura: 2 punts  
Cursos de postgrau d'un any acadèmic de duració: 0,5 punts  
Cursos relacionats amb el lloc de treball: 0,1 punts pel curs  
Justificació: títol corresponent o certificats dels cursos  
Coneixement d'altres llengües europees oficials, acreditant-ho mitjançant certificat de nivell, de conformitat amb el Marc Europeu Comú de Referència per a les Llengües (en este punt se n'excepciona l'anglés i l'idioma matern)  
 Fins a un màxim de 4 punts  
B1: 1 punt  
B2: 2 punts  
C1: 3 punts  
C2: 3,5 punts  
Justificació: títol corresponent  
Experiència laboral en equips multiculturals internacionals. Fins a un màxim de 7 punts  
1 punt per cada any d'experiència (0,5 punts en un període de sis mesos)  
Justificació  
Contracte laboral o vida laboral  
Experiència en desenvolupament de capacitats en línia i presencial, gestió de xarxes a escala europea, organització d'esdeveniments de formació i desenvolupament de materials de formació; coordinació de campanyes de comunicació a escala de la UE. Fins a un màxim de 7 punts  
1 punt per cada any d'experiència (0,5 punts en un període de sis mesos)  
Justificació  
Contracte laboral o vida laboral  
Els candidats han de referir-se clarament en el full d'autobaremació a les seccions rellevants del CV.  
Qualificació de l'entrevista: màxim de 40 punts  
- Fluïdesa en anglés  
- Coneixement i comprensió dels programes i projectes Interreg, la gestió d'estos, i el coneixement d'altres programes de la UE  
- Comprensió del programa «INTERACT» i el seu context  
- Comprensió dels processos de capitalització, les estratègies macroregionals o de les conques marítimes, les noves eines de cooperació territorial i l'aplicació d'estes als programes «Interreg»  
- Coneixement de qualsevol dels 5 objectius polítics i 2 objectius específics d'«Interreg»  
- Capacitat per a treballar en un entorn multicultural  
- Habilitats de treball en equip  
- Motivació personal  
- Habilitats de comunicació De 0 a 40 punts: segons el dictamen i valoració de cada apartat, prèviament establit per l'OTS  
Prèviament a l'entrevista, l'OTS establirà el barem de puntuació de tots els apartats descrits.  
  
  
  
  
Tècnic/a d'administració de l'Oficina INTERACT IV València  
Tots els mèrits hauran de portar la justificació corresponent, així com un índex de tots els documents presentats i amb una explicació breu de cadascun.  
  
Avaluació de mèrits addicionals: màxim 40 punts  
Experiència professional en administració d'oficines relacionades amb l'Administració pública espanyola i la gestió de fons UE. Fins a un màxim de 14 punts:  
2 punts per cada any d'experiència rellevant (1 punt per un període de sis mesos)  
Justificació  
Contracte laboral o vida laboral  
- Màster relacionat amb el lloc de treball  
  
- Una altra llicenciatura (diferent de la presentada en l'apartat dels requisits específics i relacionada amb el lloc de treball)  
- Cursos de postgrau d'almenys un curs acadèmic, en un àmbit relacionat amb el lloc de treball (cooperació internacional, gestió de projectes/programes internacionals o europeus, gestió de recursos humans, etc.)  
- Cursos relacionats amb el lloc de treball  
 Fins a un màxim de 2 punts  
Màster: 2 punts  
Llicenciatura: 1 punts  
Cursos de postgrau d'un any acadèmic de duració: 0,5 punts  
Cursos relacionats amb el lloc de treball: 0,1 punts pel curs  
Justificació: títol corresponent o certificats dels cursos  
Coneixement d'altres llengües europees oficials, acreditant-ho mitjançant certificat de nivell, de conformitat amb el Marc Europeu Comú de Referència per a les Llengües (en este punt se n'excepciona l'anglés i l'idioma matern) Fins a un màxim de 4 punts  
B1: 1 punt  
B2: 2 punts  
C1: 3 punts  
C2: 3,5 punts  
Justificació: títol corresponent  
  
Altra experiència  
Experiència en contractació pública espanyola Fins a un màxim de 15 punts  
1 punt per cada any d'experiència rellevant (0,5 punts per un període de sis mesos)  
Justificació  
Contracte laboral o vida laboral  
Altra experiència laboral:  
• En l'organització d'esdeveniments en tota la UE  
• En equips multiculturals internacionals Fins a un màxim de 5 punts  
1 punt per cada any d'experiència rellevant (0,5 punts per un període de sis mesos)  
Justificació  
Contracte laboral o vida laboral  
Els candidats han de referir-se clarament en el Full d'autobaremació a les seccions rellevants del CV.  
  
Qualificació de l'entrevista: màxim de 40 punts  
- Fluïdesa en anglés  
- Coneixement i experiència professional en l'administració d'oficines  
- Coneixements en gestió financera  
- Comprensió del programa «INTERACT» i el seu context  
- Capacitat per a treballar en un entorn multicultural  
- Habilitats de treball en equip  
- Habilitats de comunicació i networking  
  
- Coneixement normatiu espanyol en matèria de contractació pública De 0 a 40 punts: segons el dictamen de l'OTS  
L'OTS establirà, abans de l'entrevista, el barem de puntuació de tots els apartats descrits  
  
  
  
  
ANNEX II  
Temari  
  
1. Reglament UE (2021/1059) del Parlament Europeu i del Consell de 24 de juny de 2021,  
2. Reglament UE 2021/1060, del Parlament Europeu i del Consell, de 24 de juny de 2021, en la part d'aplicació a la cooperació territorial europea.  
3. Definicions bàsiques del Reglament Interreg.  
4. Les modalitats d'«Interreg» i les especificitats que tenen  
5. Cobertura geogràfica dels programes «Interreg»  
6. Procés per a establir les àrees programàtiques  
7. Recursos assignats als capítols d'«Interreg»  
8. Disposicions de fons en l'execució dels programes «Interreg»  
  
9. Procés per a establir recursos per als programes «Interreg»  
10. El procés de reassignació de recursos en cas de retards o interrupció  
11. Taxes de cofinançament aplicables als programes «Interreg»  
12. Objectius específics d'«Interreg» i les seues actuacions  
13. Normes de concentració temàtica aplicables als programes «Interreg»  
14. El procés d'elaboració i presentació dels programes «Interreg»  
  
15. El contingut dels programes «Interreg»  
16. El procés d'aprovació dels programes «Interreg»  
17. Modificació dels programes «Interreg»  
18. Condicions per a implementar el desenvolupament territorial integrat en Interreg  
19. Condicions per a implementar el desenvolupament local liderat per la comunitat en Interreg  
20. Selecció d'operacions en programes «Interreg»  
21. Requisits d'associació en els programes «Interreg»  
22. Requisits per a donar suport a projectes de volum financer limitat en programes «Interreg»  
23. Fons per a xicotets projectes en els programes «Interreg»  
24. Les tasques dels socis principals en els programes «Interreg»  
25. Assistència tècnica en programes «Interreg»  
26. Reglament intern del comité de seguiment dels programes Interreg27. Composició del comité de seguiment en els programes «Interreg»  
  
28. Funcions del comité de seguiment en els programes «Interreg»  
  
29. El procés de revisió en els programes «Interreg»  
30. Els requisits per a la transmissió de dades en els programes «Interreg»  
31. El procés de l'informe final de rendiment en els programes «Interreg»  
32. Selecció d'indicadors en els programes «Interreg»  
33. Avaluació durant el període de programació en els programes «Interreg»  
34. Responsabilitats de les autoritats de gestió i els socis en els programes «Interreg» respecte a la transparència i la comunicació  
35. Els principis de les regles d'elegibilitat en els programes «Interreg»  
36. Regles d'elegibilitat específiques en els programes «Interreg» per a les categories de costos següents:  
a) Personal  
b) Oficina i administració  
c) Viatge i allotjament  
d) Experiència i serveis externs  
e) Equipament  
f) Infraestructura i obres  
37. Autoritats dels programes «Interreg»  
38. Funcions de l'autoritat de gestió en els programes «Interreg»  
  
39. La funció comptable en els programes «Interreg»  
40. Funcions de l'autoritat d'auditoria en els programes «Interreg»  
  
41. Realització d'auditoria d'operacions en programes «Interreg»  
  
42. Procés de compromisos pressupostaris en programes «Interreg»  
  
43. Procés i nivell de prefinançament en els programes «Interreg»  
44. El procés de recuperació en els programes «Interreg»  
45. Disposicions de gestió compartida per a la participació de tercers països, PTU o organitzacions regionals d'integració i cooperació en els programes «Interreg» i, en particular:  
a) Disposicions aplicables del Reglament EU (2021/1059) del Parlament Europeu i del Consell  
b) Autoritats del programa «Interreg» i les seues funcions  
c) Mètodes de gestió  
d) Elegibilitat  
e) Grans projectes d'infraestructura  
f) Obtenció  
g) Acord de finançament  
h) Contribució d'un tercer país, país soci o PTU diferent del cofinançament  
46. Disposicions de gestió indirecta per a la cooperació amb les regions ultraperifèriques  
47. Delegació de la Comissió Europea en el context dels programes «Interreg»  
48. Disposicions per a la transició entre els períodes de programació en els programes «Interreg»  
49. Vigència del marc legal de la UE en els programes «Interreg»